През 917 година Лъв Фока командва огромна за времето си 62 000 византийска армия, която трябва да разгроми България, но на 20 август войските му са почти напълно унищожени при река Ахелой от войската на българския владетел Симеон I Велики. Фока едва избягва покрай морето в Месемврия. Връща се в Константинопол и бързо събира друга армия, за да спре българското настъпление на юг, но след нощно сражение войските му отново са разбити при Катасирти.